Den Vest-Sjællandske Avis, 1835-01-06
- J samme Blad læses: J den sidste Tid har en i Nationalbankens Repræsentantforsamling foregaaet Forhandling her tildraget sig almindelig Opmærksomhed. Vi have endnu ikke omtalt den heri Bladet, af den Grund, at vi hidtil endnu savnede en saa udførlig og authentisk Meddelelse, som vi havde ønsket. J et af de sidst hidkomne No. af H. Corresp. læses imidlertid fra Kiøbenhavn følgende Beretning desangaaende, som vi foreløbigen troe at burde hidsætte, da vi have al Grund til at antage den for authentisk: "D. 19de Decbr. holdt Bankens Repræsentanter en Forsamling, hvis Forhandling var af høi Jnteresse. Kiøbenhavns 1ste Deputerede, Prof. Bang, havde andraget paa Udnævnelsen af en Committee, for at tage under Overveielse, om og ihvorvidt det kunde være hensigtsmæssigt at suspendere den aarlige Tilintetgiørelse af en til Bankens Udbytte svarende Seddelmasse, og i Stedet herfor med det vundne Overskud at begynde Operationerne til Fordeel for Actionairerne. Herimod protesterede den kongelige Commissair, idet han paastod, at den Vanken indrømmede Ret til at tage en saadan Beslutning, saasnart Coursen stod 212 1/2, paa Grund af sildigere tagne Bestemmelser, ikke længer kunde antages at være gieldende. I et kraftigt Svar herpaa indvendte Prof. Bang, at Octroien begrundede et bestemt Retsforhold imellem Regieringen og Banken, som ikke kunde forandres fra den ene Parts Side, af hvilken Grund Kongen, under opstaaende Differencer imellem Commissairen og Repræsentanterne, ei engang havde forbeholdt sig selv Decisionen, men henviist samme til Høiesteret; langt mindre kunde Commissairen tilkomme nogen afgiørende Stemme, og hans Protest var altsaa ugyldig. Propositionen blev eenstemmig antagen." Det er en ofte gientagen, paa Erfaring grundet Klage, at i vore Tider Forældre af Middelstanden, saasom Haandværkere, Handlende og andre Kiøbstædborgere, Eiere af mindre Avlsgaarde, Forpagtere og Forvaltere paa Landet, saavelsom kongelige Embedsmænd med indskrænkede eller middelmaadige Jndkomster, hyppigen søge med stor Bekostning at give deres Børn en Opdragelse, der fornemmelig gaaer ud paa at forskaffe dem saadanne Talenter og Færdigheder, ved hvilke de kunne glimre i høire Selskabskredse, hvoraf den skadelige Følge er, deels at Forældrene paaføres Udgifter, der overstige deres Evne, og derfor, i Stedet for at komme ud med den Jndtægt de have, eller efterhaanden at forbedre deres Vilkaar, bestandig sætte til og Aar for Aar komme meere tilbage; deels at Børnene selv derover desto mere forsømmes i andre Kundskaber og Færdigheder, der for deres Bestemmelse og Velfærd ere af langt større Vigtighed og Nytte, at de danne sig falske Begreber om Ære og Lykke, faae Hang til Forfængelighed og Ødselhed, og tabe Smag for Huuslighed, Tarvelighed og Nøisomhed; at de saa meget snarere blive ulykkelige i Tiden, jo mindre de siden ere i Stand til at tilfredsstille eengang til vante Fornødenheder, jo mindre de da ere enten tilbøielige eller beqvemme til en saadan Leve- og Virkemaade, hvorved de tidligere havde kunnet berede sig selv en lykkelig Fremtid; endelig, at de tilsidst meer eller mindre blive deres Familie, Medborgere eller Staten til Byrde. – Disse Erfaringer og det Ønske, at bidrage til at afhielpe et saa fordærveligt Onde, i det Mindste ved derpaa at henvende den offentlige Opmærksomhed, have foranlediget en fædrelandsksindet Borger, Hr. Geheime-Legationsraad M. Classen, til at udsætte en Belønning af 100 Rbd. r. S. for den bedste Besvarelse af følgende Spørgsmaal: hvilke ere de hyppigste Feil og Misgreb, som Forældre af Middelstanden, giøre sig skyldige i ved deres Børns Opdragelse, og hvilke ere de Grundsætninger for Ungdommens Opdragelse af begge Kiøn, som med Hensyn til privat og offentligt Vel i denne Stand helst bør følges:" Ved Behandlingen af det fremsatte Spørgsmaal ønskes fornemmelig taget Hensyn paa de næringsdrivende Classer. De, som i deres Jndsigt, Erfaring og Gavnlyst maatte finde en Opfordring til at besvare samme og til saaledes at fremme Priisudsætterens gode Hensigt, anmodes om, inden 1ste August d. A. at indsende deres Afhandlinger til den Gyldendalske Boghandling i Kiøbenhavn, forsynede med et Motto og ledsagede med en forseglet, med samme Motto paategnet Seddel, som indeholder Forfatterens Navn. Resultatet af den til Mænd af erkiendt Jndsigt og Competence overdragne Bedømmelse af de Priisskrifter, som maatte indkomme, vil i sin Tid blive bragt til offentlig Kundskab.